《和邓慎思未试即事难书率用秋日同文馆为首句》
宋代·耿南仲

蔼蔼儒冠至，恢恢贤路开。
才须金鉴别，人自玉山来。
谢客书千卷，嵇康酒一杯。
如君富术业，当与雉为媒。

作者简介：（?—1129）宋开封人，字晞道。神宗元丰五年进士。历任两浙、广南、荆湖、江西监司。徽宗政和二年，为太子右庶子，寻迁太子詹事、宝文阁直学士，在东宫十年。钦宗立，拜资政殿大学士、签书枢密院事。擢尚书左丞、门下侍郎。金人来侵，力主求和，每与李纲等异议，故战守之备皆罢。出使河东，与金议割地。高宗即位，言者论其主和误国，降授别驾，安置南雄州，行至吉州卒。有《周易新讲义》。